Svarbus teisinis pranešimas

|

52008PC0343

Pasiūlymas Tarybos sprendimas dėl trečiose šalyse išaugintos miško dauginamosios medžiagos lygiavertiškumo  /* KOM/2008/0343 galutinis */

	[pic] | EUROPOS BENDRIJŲ KOMISIJA |Briuselis, 10.6.2008KOM(2008) 343 galutinisPasiūlymasTARYBOS SPRENDIMASdėl trečiose šalyse išaugintos miško dauginamosios medžiagos lygiavertiškumo(pateikta Komisijos)AIŠKINAMASIS MEMORANDUMAS1999 m. gruodžio 22 d. Tarybos direktyvoje 1999/105/EB dėl prekybos miško dauginamąja medžiaga numatyta, kad Taryba nustato, ar garantijos, suteiktos trečiojoje šalyje išaugintai miško dauginamajai medžiagai dėl jos sėklinės bazės patvirtinimo ir priemonių, kurių buvo imtasi auginant miško dauginamąją medžiagą, kad ją būtų galima parduoti, yra tokios pat kaip ir garantijos, suteiktos miško dauginamajai medžiagai, išaugintai Bendrijoje ir atitinkančiai šios direktyvos reikalavimus.Be to, Taryba nustato rūšis, sėklinės bazės tipą ir miško dauginamosios medžiagos kategorijas, kuriomis galima leisti prekiauti Bendrijoje pagal 19 straipsnio 1 dalies nuostatas, taip pat šios medžiagos provenencijos rajoną.2007 m. liepos mėn. Ekonominio bendradarbiavimo ir plėtros organizacijos (EBPO) taryba priėmė miško dauginamosios medžiagos judėjimo tarptautinėje prekyboje sertifikavimo taisykles (EBPO Miško sėklų ir augalų taisyklės).Išnagrinėjus šias taisykles paaiškėjo, kad sėklinės bazės patvirtinimo reikalavimai atitinka Direktyvoje 1999/105/EB nustatytus reikalavimus. Be to, išskyrus sėklų kokybei, sėklų siuntos švarumui ir sodmenų kokybei taikomus reikalavimus, šių trečiųjų šalių taisyklės atitinka tokias pat kaip ir Direktyvoje 1999/105/EB nustatytas garantijas, susijusias su sėklų ir sodmenų, kurių kategorijos yra „šaltinio tapatybė nustatyta“ ir „atrinkta“, reikalavimais. Daroma išvada, kad Kanados, Norvegijos, Šveicarijos, Turkijos ir Jungtinių Amerikos Valstijų miško medžiagos, kurios kategorijos yra „šaltinio tapatybė nustatyta“ ir „atrinkta“, sertifikavimo taisyklės turėtų būti laikomos lygiavertėmis taisyklėms, nustatytoms Direktyva 1999/105/EB, jeigu įvykdomi papildomi sėklų ir sodmenų reikalavimai.Šiuo pasiūlymu leidžiama nustatyti miško dauginamosios medžiagos importo lygiavertiškumo režimą pagal aiškias taisykles ir pakeisti laikinąjį režimą bei leisti valstybėms narėms priimti individualius sprendimus dėl tokios medžiagos importo.PasiūlymasTARYBOS SPRENDIMASdėl trečiose šalyse išaugintos miško dauginamosios medžiagos lygiavertiškumoEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga[1], ypač į jos 19 straipsnio 1 ir 2 dalis,atsižvelgdama į Komisijos pasiūlymą[2],kadangi:(1) Kanados, Norvegijos, Šveicarijos, Turkijos ir Jungtinių Amerikos Valstijų miško dauginamosios medžiagos sertifikavimo taisyklėse numatytas oficialus aprobavimas, atliekamas sėklų rinkimo, jų tvarkymo ir sodmenų auginimo metu.(2) Kaip nustatyta šiose taisyklėse, sėklinės bazės patvirtinimo ir registracijos sistemoms bei dauginamosios medžiagos iš šios sėklinės bazės tolesniam auginimui taikomos EBPO miško dauginamosios medžiagos judėjimo tarptautinėje prekyboje sertifikavimo taisyklės (EBPO Miško sėklų ir augalų taisyklės). Be to, pagal šias taisykles sėklos ir sodmenys, kurių kategorijos yra „šaltinio tapatybė nustatyta“ ir „atrinkta“, oficialiai sertifikuojami, o sėklų pakuotės uždaromos pagal EBPO Miško sėklų ir augalų taisykles.(3) Išnagrinėjus šias taisykles paaiškėjo, kad sėklinės bazės patvirtinimo reikalavimai atitinka Direktyvoje 1999/105/EB nustatytus reikalavimus. Be to, išskyrus sėklų kokybei, sėklų siuntos švarumui ir sodmenų kokybei taikomus reikalavimus, šių trečiųjų šalių taisyklės užtikrina tokias pat kaip ir Direktyvoje 1999/105/EB nustatytas garantijas, susijusias su sėklų ir sodmenų, kurių kategorijos yra „šaltinio tapatybė nustatyta“ ir „atrinkta“, reikalavimais. Daroma išvada, kad Kanados, Norvegijos, Šveicarijos, Turkijos ir Jungtinių Amerikos Valstijų miško medžiagos, kurios kategorijos yra „šaltinio tapatybė nustatyta“ ir „atrinkta“, sertifikavimo taisyklės turėtų būti laikomos lygiavertėmis taisyklėms, nustatytoms Direktyva 1999/105/EB, jeigu įvykdomi papildomi sėklų ir sodmenų reikalavimai.(4) Tačiau pirmiau minėtų trečiųjų šalių taisyklės negali būti laikomos lygiavertėmis taisyklėms, taikomoms kategorijoms „atitinkanti (kokybės) reikalavimus“ ir „išbandyta“, kurioms EBPO Miško sėklų ir augalų taisyklės netaikomos. Todėl būtų tikslinga susiaurinti šio sprendimo taikymo sritį ir lygiaverte laikyti tik tą dauginamąją medžiagą, kurios kategorijos yra „šaltinio tapatybė nustatyta“ ir „atrinkta“.(5) Šiame sprendime turėtų būti vartojamos Direktyvos 1999/105/EB nustatytos apibrėžtys, kad būtų užtikrintas šių dviejų aktų nuoseklumas.(6) Miško medžiaga, kuri atitinka šio sprendimo reikalavimus, turėtų atitikti 2000 m. gegužės 8 d. direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje[3] nustatytus augalų sveikatos reikalavimus.(7) Šiame sprendime tikslinga nustatyti papildomus su kokybe ir sėklų siuntos švarumu susijusius sėklų ir sodmenų reikalavimus, kad jie atitiktų Direktyva 1999/105/EB numatytus reikalavimus.(8) Siekiant užtikrinti tokį patį atsekamumo lygį, koks numatytas Direktyva 1999/105/EB, į šį sprendimą tikslinga įtraukti taisykles, susijusias su pagrindinio sertifikato sėkloms ir sodmenims išdavimu juos įvežant į Bendriją. Šis pagrindinis sertifikatas turėtų būti išduodamas atsižvelgiant į oficialųjį EBPO provenencijos sertifikatą ir jame turėtų būti nurodyta, kad medžiagos importui taikomas lygiavertiškumo režimas.(9) Tam tikros šio sprendimo priedų dalys turėtų būti ateityje atnaujintos, siekiant užtikrinti, kad importuojamos sėklos atitiktų reikalavimus, lygiaverčius bet kurių naujų taisyklių, kurios gali būti priimtos, reikalavimams. Šie pakeitimai turėtų būti priimti remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką[4].PRIĖMĖ ŠĮ SPRENDIMĄ:1 straipsnis Taikymo sritis ir apibrėžtys1. Šiame sprendime nustatomi reikalavimai, kuriais remiantis trečiose šalyse išauginta miško dauginamoji medžiaga, kurios kategorijos yra „šaltinio tapatybė nustatyta“ ir „atrinkta“, importuojama į Bendriją.Jis taikomas, jeigu įvykdomi Direktyva 2000/29/EB nustatyti reikalavimai.2. Šiame sprendime taikomos Direktyvoje 1999/105/EB pateiktos apibrėžtys.2 straipsnisLygiavertiškumas1. Sėklinės bazės patvirtinimo ir registracijos sistemos bei dauginamosios medžiagos iš šios sėklinės bazės tolesnis auginimas, kontroliuojant arba oficialiai prižiūrint šio sprendimo I priede išvardytoms institucijoms šiame priede išvardytose trečiosiose šalyse, yra laikomi lygiaverčiais valstybėse narėse pagal Direktyvą 1999/105/EB taikomoms sistemoms ir auginimui.2. Sėklos ir sodmenys, kurių kategorijos yra „šaltinio tapatybė nustatyta“ ir „atrinkta“, išvardyti Direktyvos 1999/105/EB I priede, išauginti šio sprendimo I priede nurodytose trečiosiose šalyse, ir oficialiai sertifikuoti tame priede nurodytų institucijų, laikomi lygiaverčiais sėklomis ir sodmenimis, atitinkančiais Direktyvos 1999/105/EB reikalavimus, jeigu įvykdomi II priede nustatyti reikalavimai.3 straipsnisPagrindinis sertifikatasKai į Bendriją įvežamos sėklos ir sodmenys, šią medžiagą importuojantis tiekėjas praneša tos valstybės narės oficialiai įstaigai apie importą. Prieš teikiant medžiagą rinkai, oficiali įstaiga, atsižvelgdama į oficialųjį EBPO provenencijos sertifikatą, išduoda pagrindinį sertifikatą.Pagrindiniame sertifikate nurodoma, kad medžiagos importui taikytas lygiavertiškumo režimas.4 straipsnis Priedų pakeitimasPriedų pakeitimai, išskyrus I priedo lentelės 1 skilties pakeitimus, tvirtinami 5 straipsnio 2 dalyje nustatyta tvarka.5 straipsnisKomitetas1. Komisijai padeda Sprendimo 66/399/EEB[5] 1 straipsniu įsteigtas Žemės ūkio, sodininkystės, daržininkystės ir miškininkystės sėklų bei dauginamosios medžiagos nuolatinis komitetas (toliau – komitetas).2. Darant nuorodą į šią straipsnio dalį, taikomi Sprendimo 1999/468/EB 4 ir 7 straipsniai.Sprendimo Nr. 1999/468/EB 4 straipsnio 3 dalyje nustatytas laikotarpis – vienas mėnuo.3. Komitetas patvirtina savo darbo tvarkos taisykles.6 straipsnisĮsigaliojimasŠis sprendimas taikomas nuo 2009 m. sausio 1 d.7 straipsnisŠis sprendimas skirtas valstybėms narėms.Priimta BriuselyjeTarybos varduPirmininkasI PRIEDASŠalys ir institucijosŠalis (*) | Institucija, atsakinga už patvirtinimą ir auginimo kontrolę |1 | 2 |CA | National Forest Genetic Resource Centre Natural Resources Canada Canadian Forest Service-Atlantic Fredericton, Net Brunswick |CH | Federal Office for Environment (FOEN) Department pf the Environment, Transport, Energy and Communications (UVEK) Forest Division Federal Plant Protection Service Birmensdorf |NO | Norwegian Forest Research Institute Aas |TR | Ministry of Forestry Forest Tree Seeds and Tree Breeding Research Directorate Orman Bak awligi Arastima Planlama ve Koord. Dai. Bsk. Orman Genel Müdürlügü, 2N° lu Bina GAZI- ANKARA |US | National Tree Seed Laboratory USDA Forest Service Purdue University West Lafayette, Indiana |(*) CA – Kanada, CH – Šveicarija, NO – Norvegija, TR – Turkija, US – Jungtinės Amerikos Valstijos.II PRIEDASA. Trečiosiose šalyse išaugintos sėklos reikalavimai.1. Sėkla oficialiai sertifikuojama kaip išauginta iš patvirtintos sėklinės bazės, o pakuotės uždaromos pagal nacionalinius EBPO Miško sėklų ir augalų taisyklių taikymo reikalavimus. Prie kiekvienos sėklos partijos pridedama oficiali EBPO etiketė ir oficialaus EBPO provenencijos sertifikato kopija arba tiekėjo dokumentas, kuriame pateikiama visa EBPO provenencijos sertifikate nurodyta informacija bei tiekėjo pavadinimas.2. Su sėklomis pateikiamoje EBPO etiketėje arba tiekėjo dokumente taip pat nurodoma ši papildoma informacija, nustatyta pagal galimybes taikant galiojančius tarptautinius metodus:a) švarumas: kokią produkto, kuris parduodamas kaip sėklų siunta, masės dalį, išreikštą procentais, sudaro švarios sėklos, kitos sėklos ir inertinė medžiaga;b) švarių sėklų daigumo procentas arba, jeigu daigumo procento nustatyti neįmanoma ar praktiškai nepagrįsta, gyvybingų sėklų procentas, nustatytas taikant konkretų apskaičiavimo metodą;c) 1000 švarių sėklų masė;d) produkto, kuris parduodamas kaip sėklos, kilograme esančių daigių sėklų skaičius arba, jeigu jo nustatyti neįmanoma ar praktiškai nepagrįsta, gyvybingų sėklų skaičius kilograme.3. Nukrypstant nuo 2 dalies, pirmiau minėtą papildomą informaciją, susijusią su sėklų tyrimo tvarka taikant galiojančius tarptautinius metodus, sėklą importuojantis tiekėjas gali pateikti prieš pradinį prekybos Bendrijoje etapą.4. Siekiant, kad būtų galima nedelsiant gauti einamųjų metų derliaus sėklų, sėklą importuojantis tiekėjas ją gali parduoti pirmam pirkėjui neįvykdęs visų reikalavimų, nustatytų šio priedo 2 dalies b ir d punktuose. Tiekėjas kiek galima greičiau patvirtina, kad laikomasi 2 dalies b ir d punktuose nustatytų reikalavimų.5. Nedideliam sėklos kiekiui, kaip nustatyta 2002 m. gruodžio 20 d. Komisijos reglamentu (EB) 2301/2002, nustatančiu išsamias Tarybos direktyvos 1999/105/EB taikymo taisykles, apibrėžiant nedidelius sėklos kiekius[6], 2 dalies b ir d punktuose nustatyti reikalavimai netaikomi.6. Sėklos partijoje turi būti ne mažiau kaip 99 proc. grynųjų sėklų. Tačiau artimai susijusioms rūšims, išskyrus dirbtinius hibridus, vaisių arba sėklų siuntos grynumas, jeigu jis mažesnis kaip 99 proc., nurodomas etiketėje arba tiekėjo dokumente.7. Nukrypstant nuo 1 dalies, tam tikras sėklos kiekis gali būti išaugintas iš nepatvirtintos sėklinės bazės:a) tyrimams, mokslo reikmėms arba genetinio išsaugojimo tikslais;b) jeigu aiškiai įrodoma, kad sėkla skirta ne miškų ūkio reikmėms.B. Trečiosiose šalyse išaugintų sodmenų reikalavimai.1. Trečiojoje šalyje sodmenys auginami medelyne, kuris įregistruotas šio sprendimo I priede nurodytų institucijų arba kurį oficialiai prižiūri tokios institucijos. Prie kiekvienos partijos pridedama oficiali EBPO etiketė ir oficialaus EBPO provenencijos sertifikato kopija arba tiekėjo dokumentas, kuriame pateikiama visa EBPO provenencijos sertifikate nurodyta informacija bei tiekėjo pavadinimas.2. Sodmenys atitinka Direktyvos 1999/105/EB VII priedo D dalyje nustatytus reikalavimus.3. Sodmenys, skirti parduoti galutiniams naudotojams Viduržemio klimato regionuose, atitinka Direktyvos 1999/105/EB VII priedo E dalyje nustatytus reikalavimus.[1] OL L 11, 2000 1 15, p. 17 Direktyva su paskutiniais pakeitimais, padarytais Komisijos sprendimu 2007/527/EB (OL L 194, 2007 7 26, p. 9).[2] OL C 199, 1999 7 14, p. 1.[3] OL L 169, 2000 7 10, p. 1. Direktyva su paskutiniais pakeitimais, padarytais Direktyva 2007/41/EB (OL L 169, 2007 6 29, p. 51).[4] OL L 184, 1999 7 17, p. 23 Sprendimas su paskutiniais pakeitimais, padarytais Sprendimu 2006/512/EB (OL L 200, 2006 7 22, p. 11).[5] OL 125, 1966 7 11, p. 2289/66.[6] OL L 348, 2002 12 21, p. 75–77.


Svarbus teisinis pranešimas

|

52009PC0613

Pasiūlymas Tarybos sprendimas dėl leidimo pateikti rinkai produktus, kurių sudėtyje yra, kurie sudaryti ar pagaminti iš genetiškai modifikuotų kukurūzų MIR604 (SYN-IR6Ø4-5), pagal Europos parlamento ir Tarybos reglamentą (EB) Nr. 1829/2003  /* KOM/2009/0613 galutinis */

	[pic] | EUROPOS BENDRIJŲ KOMISIJA |Briuselis, 2009.10.30KOM(2009)613 galutinisPasiūlymasTARYBOS SPRENDIMASdėl leidimo pateikti rinkai produktus, kurių sudėtyje yra, kurie sudaryti ar pagaminti iš genetiškai modifikuotų kukurūzų MIR604 (SYN-IR6Ø4-5), pagal Europos Parlamento ir Tarybos reglamentą (EB) Nr. 1829/2003AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MIR604. 2004 m. gruodžio 23 d. bendrovė „Syngenta Seeds S.A.S.“ pateikė kompetentingai Jungtinės Karalystės institucijai prašymą dėl šių produktų pateikimo rinkai pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas taikomas ir kitiems rinkai teikiamiems produktams, kurių sudėtyje yra arba kurie sudaryti iš kukurūzų MIR604, kurių paskirtis yra tokia pat kaip ir kitų kukurūzų, išskyrus auginimo paskirtį.2009 m. liepos 21 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog pateikus rinkai produktus, kurių sudėtyje yra, kurie yra sudaryti ar pagaminti iš prašyme aprašytų kukurūzų MIR604, būtų padarytas neigiamas poveikis žmonių ar gyvūnų sveikatai arba aplinkai, produktus naudojant pagal numatytą paskirtį.Atsižvelgiant į šias aplinkybes, Komisijos sprendimo, kuriuo leidžiama pateikti Bendrijos rinkai produktus, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MIR604, projektas 2009 m. spalio 19 d. buvo pateiktas balsavimui Maisto grandinės ir gyvūnų sveikatos nuolatiniam komitete. Komitetas nuomonės nepateikė: 11 valstybių narių (141 balsai) balsavo už, 10 valstybių narių (96 balsai) balsavo prieš ir 6 valstybės narės (108 balsai) susilaikė.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma turi priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASdėl leidimo pateikti rinkai produktus, kurių sudėtyje yra, kurie yra sudaryti ar pagaminti iš genetiškai modifikuotų kukurūzų MIR604 (SYN-IR6Ø4-5), pagal Europos Parlamento ir Tarybos reglamentą (EB) Nr. 1829/2003(Tekstas svarbus EEE)EUROPOS BENDRIJŲ TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Komisijos pasiūlymą,kadangi:1.  2004 m. gruodžio 23 d. „Syngenta Seeds S.A.S.“ pagal Reglamento (EB) Nr. 1829/2003 5 ir 17 straipsnius kompetentingai Jungtinės Karalystės institucijai pateikė prašymą dėl maisto produktų, maisto ingredientų ir pašarų, kurių sudėtyje yra, kurie yra sudaryti ar pagaminti iš kukurūzų MIR604, pateikimo į rinką (toliau – prašymas).2.  Prašymas pateiktas ir dėl kitų produktų, kurių sudėtyje yra arba kurie yra sudaryti iš kukurūzų MIR604, pateikimo rinkai naudoti ta pačia paskirtimi kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB[2] III ir IV priedus, taip pat informacija apie pagal Direktyvos 2001/18/EB II priedo principus atliktą rizikos vertinimą ir jo išvados. Prašyme taip pat pateiktas poveikio aplinkai stebėsenos planas, atitinkantis Direktyvos 2001/18/EB VII priedą.3.  2009 m. liepos 21 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog pateikus rinkai produktus, kurių sudėtyje yra, kurie yra sudaryti ar pagaminti iš prašyme aprašytų kukurūzų MIR604 (toliau – produktai), būtų padarytas neigiamas poveikis žmonių ar gyvūnų sveikatai arba aplinkai, produktus naudojant pagal numatytą paskirtį[3]. Pateikdama nuomonę EMST apsvarstė visus konsultuojantis su nacionalinėmis kompetentingomis institucijomis valstybių narių iškeltus konkrečius klausimus ir problemas, kaip nustatyta šio reglamento 6 straipsnio 4 dalyje ir 18 straipsnio 4 dalyje.4.  EMST savo nuomonėje taip pat padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.5.  Atsižvelgiant į šias aplinkybes reikėtų suteikti leidimą pateikti rinkai šiuos produktus.6.  Kaip nustatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[4], kiekvienam GMO turėtų būti priskirtas unikalus identifikatorius.7.  Remiantis EMST nuomone, maisto produktams, maisto ingredientams ir pašarams, kurių sudėtyje yra, kurie yra sudaryti ar pagaminti iš kukurūzų MIR604, nebūtina taikyti specialių ženklinimo reikalavimų, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti, kad produktai būtų naudojami pagal paskirtį, kuri leidžiama šiuo sprendimu, ženklinant pašarus, kurių sudėtyje yra arba kurie yra sudaryti iš GMO, ir kitus nei maistas ir pašarai produktus, kurių sudėtyje yra arba kurie yra sudaryti iš GMO, kuriuos prašoma leisti pateikti rinkai, etiketėje reikėtų papildomai aiškiai nurodyti, kad svarstomi produktai neturi būti naudojami auginimui.8.  EMST nuomonė taip pat negali būti pagrindas taikyti specialias pateikimo rinkai sąlygas ar apribojimus ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai maisto produktų ir pašarų naudojimo stebėsenos reikalavimus, ar specialias Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas konkrečių ekosistemų (aplinkos) ir (arba) geografinių regionų apsaugos sąlygas.9.  Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.10.  2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[5] 4 straipsnio 6 dalyje nustatyti produktų, kurių sudėtyje yra arba kurie yra sudaryti iš GMO, ženklinimo reikalavimai.11.  Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo[6] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turėtų būti pranešta Biologinės įvairovės konvencijos Kartagenos biosaugos protokolą pasirašiusioms šalims.12.  Dėl šiuo sprendimu nustatomų priemonių konsultuotasi su pareiškėju.13.  Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą,PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytiems genetiškai modifikuotiems kukurūzams ( Zea mays L.) MIR604 yra priskiriamas unikalus identifikatorius SYN-IR6Ø4-5, kaip nustatyta Reglamente (EB) Nr. 65/2004.2 straipsnisLeidimaiReglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais ir laikantis šiame sprendime nurodytų sąlygų suteikiami toliau nurodytų produktų leidimai:a) maisto produktų ir maisto ingredientų, kurių sudėtyje yra, kurie yra sudaryti ar pagaminti iš kukurūzų SYN-IR6Ø4-5;b) pašarų, kurių sudėtyje yra, kurie yra sudaryti ar pagaminti iš kukurūzų SYN-IR6Ø4-5;c) kitų nei maistas ir pašarai produktų, kurių sudėtyje yra arba kurie sudaryti iš kukurūzų SYN-IR6Ø4-5, naudojamų pagal tą pačią paskirtį kaip ir bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.2. Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra arba kurie yra sudaryti iš kukurūzų SYN-IR6Ø4-5, etiketėje ir prie tokių produktų pridedamuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines stebėsenos plane nustatytas veiklos įgyvendinimo ir rezultatų ataskaitas.5 straipsnisBendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.6 straipsnisLeidimo turėtojasLeidimo turėtojas yra bendrovė „Syngenta Seeds S.A.S.“ (Prancūzija), atstovaujanti „Syngenta Crop Protection AG“ (Šveicarija).7 straipsnisGaliojimasŠis sprendimas taikomas 10 metų nuo pranešimo apie jį dienos.8 straipsnisAdresatasŠis sprendimas skirtas „Syngenta Seeds S.A.S.“, adresas: Chemin de l‘Hobit 12, BP 27 – F-31970 Saint-Sauveur, Prancūzija.Priimta BriuselyjeTarybos varduPirmininkasPRIEDASa) Pareiškėjas ir leidimo turėtojasPavadinimas: „Syngenta Seeds S.A.S.“Adresas: Chemin de l’Hobit 12, BP 27 – F-31790 Sain-Sauveur, Prancūzija„Syngenta Crop Protection AG“ (adresas: Schwarzwaldallee 215, CH 4058, Basle, Šveicarija) vardub) Produktų paskirtis ir specifikacija(1) Maisto produktų ir maisto ingredientų, kurių sudėtyje yra, kurie yra sudaryti ar pagaminti iš kukurūzų SYN-IR6Ø4-5;(2) pašarų, kurių sudėtyje yra, kurie yra sudaryti ar pagaminti iš kukurūzų SYN-IR6Ø4-5;(3) kitų nei maistas ir pašarai produktų, kurių sudėtyje yra arba kurie yra sudaryti iš kukurūzų SYN-IR6Ø4-5, naudojamų ta pačia paskirtimi kaip bet kurie kiti kukurūzai, išskyrus auginimą.Kaip nurodyta paraiškoje, genetiškai modifikuoti kukurūzai SYN-IR6Ø4-5 išreiškia modifikuotą baltymą Cry3A, kuris suteikia apsaugą nuo tam tikrų kietasparnių vabzdžių kenkėjų ( Diabrotica spp.). Genetinio modifikavimo proceso metu kaip pasirenkamasis žymuo buvo naudojamas pmi genas, leidžiantis transformuotoms kukurūzų ląstelėms naudoti manozę kaip vienintelį anglies šaltinį.c) Ženklinimas(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų specialių ženklinimo reikalavimų, „organizmo pavadinimas“ yra „kukurūzai“.(2) Žodžiai „neskirti auginimui“ turi būti įrašyti šio sprendimo 2 straipsnio b ir c punktuose nurodytų produktų, kurių sudėtyje yra arba kurie yra sudaryti iš kukurūzų SYN-IR6Ø4-5, etiketėje ir prie tokių produktų pridedamuose dokumentuose.d) Aptikimo metodas-  Konkretaus įvykio realaus laiko polimerazės grandinine reakcija (PGR) pagrįstas metodas, taikomas kukurūzų SYN-IR6Ø4-5 kiekybiniam vertinimui atlikti;-  Bendrijos etaloninės laboratorijos, įkurtos Reglamentu (EB) Nr. 1829/2003, įteisintas sėkloms ir paskelbtas adresu http://gmo-crl.jrc.ec.europa.eu/statusofdoss.htm;-  Etaloninė medžiaga – ERM®-BF423, kurią galima rasti Europos Komisijos Jungtinio tyrimų centro (JTC) Etaloninių medžiagų ir matavimų instituto svetainėje adresu http://www.irmm.jrc.be/html/reference_materials_catalogue/index.htme) Unikalus identifikatoriusSYN-IR6Ø4-5f) Informacija, kurios reikalaujama pagal Biologinės įvairovės konvencijos Kartagenos biosaugos protokolo II priedąBiologinės saugos informacijos rinkimo, apdorojimo ir skleidimo centras, įrašo Nr.: žr. [ užpildyti gavus pranešimą ].g) Produktų pateikimo rinkai, naudojimo arba tvarkymo sąlygos arba apribojimaiNereikalaujama.h) Stebėsenos planasDirektyvos 2001/18/EB VII priede nurodytas poveikio aplinkai stebėsenos planas.[Nuoroda: internete paskelbtas planas ]i) Rinkai pateikto žmonėms vartoti skirto maisto stebėsenos reikalavimaiNereikalaujama.Pastaba: nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] OL L 268, 2003 10 18, p. 1.[2] OL L 106, 2001 4 17, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2005-046[4] OL L 10, 2004 1 16, p. 5.[5] OL L 268, 2003 10 18, p. 24.[6] OL L 287, 2003 11 5, p. 1.


Svarbus teisinis pranešimas

|

52010PC0009

Pasiūlymas Europos parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo  /* KOM/2010/0009 galutinis - NLE 2010/0002 */

	[pic] | EUROPOS KOMISIJA |Briuselis, 2010.1.22KOM(2010)9 galutinis2010/0002 (NLE)PasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų mobilizavimoAIŠKINAMASIS MEMORANDUMAS2006 m. gegužės 17 d. tarpinstituciniame susitarime[1] numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas pagal lankstumo mechanizmą, laikantis 500 mln. EUR viršutinės metinės ribos ir viršijant atitinkamų finansinės programos išlaidų kategorijų ribas. Išmokoms iš Fondo taikomos reikalavimų atitikimo taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą (EGF)[2]. Šis reglamentas paskutinį kartą iš dalies pakeistas Reglamentu (EB) Nr. 546/2009[3], kuriuo laikinai išplėsta EGF taikymo apimtis ir pakeisti reikalavimų atitikimo kriterijai. Iš dalies pakeistas reglamentas taikomas paraiškoms, gautoms nuo 2009 m. gegužės 1 d.Komisijos tarnybos atliko išsamią Lietuvos pateiktos paraiškos analizę, laikydamosi Reglamento (EB) Nr. 1927/2006, ypač jo 1, 2, 3, 4, 5 ir 6 straipsnių.Byla EGF/2009/017 LT/Pastatų statyba1.  Lietuva pateikė Komisijai paraišką 2009 m. rugsėjo 23 d. Paraiška grindžiama konkrečiais intervencijos kriterijais, nustatytais Reglamento (EB) Nr. 1927/2006 2 straipsnio b punkte, kuriame reikalaujama, kad per devynių mėnesių laikotarpį būtų atleista bent 500 darbuotojų NACE 2 sektoriuje viename regione arba dviejuose gretimuose regionuose pagal NUTS II lygį. Paraiška pateikta per to reglamento 5 straipsnyje nurodytą 10 savaičių terminą.2.  Paraiška susijusi su 1 612 darbuotojų, atleistų iš darbo pagal NACE 2 red. 41 skyrių (pastatų statyba) veiklą vykdančiose 128 įmonėse. EGF pagalbos prašoma 806 darbuotojams.3.  Išsamūs vertinimo elementai pateikiami Komisijos priimtame komunikate[4].Remiantis pirmiau minėto komunikato išvadomis siūloma priimti Lietuvos pateiktą paraišką EGF/2009/017 LT/Pastatų statyba, susijusią su pastatų statybos sektoriuje atleistais darbuotojais, kadangi pateikta tiesioginio ir aiškaus ryšio, jog šie darbuotojai atleisti dėl pasaulinės finansų ir ekonomikos krizės, įrodymų. Pasiūlytas suderintas reikalavimus atitinkančių individualiems poreikiams pritaikytų paslaugų paketas, kuriam iš EGF prašoma 1 118 893 EUR paramos (žr. kitą puslapį).FinansavimasBendras turimas metinis EGF biudžetas yra 500 mln. EUR.Pagal ankstesnes paraiškas 2010 m. jau mobilizuota 7 119 592 EUR suma, todėl likusi suma, kuri gali būti panaudota, yra 492 880 408 EUR. Komisijos siūlomas asignavimas iš Fondo grindžiamas Lietuvos pateikta informacija.Remiantis Lietuvos, kurioje nukentėjo pastatų statybos sektorius, pateikta paraiška Fondo paramai, suderinto EGF remtino individualiems poreikiams pritaikyto paslaugų paketo suma siekia 1 118 893 EUR – tai sudaro 65 % visų išlaidų.Atsižvelgdama į didžiausią įmanomą iš Fondo išmokamos paramos sumą pagal Reglamento (EB) Nr. 1927/2006 10 straipsnį, taip pat į asignavimų perskirstymo mastą, Komisija siūlo iš EGF panaudoti visą pirmiau minėtą sumą, skirtiną pagal finansinės programos 1a išlaidų kategoriją.Skyrus tokio dydžio prašomą paramą, liks daugiau kaip 25 % didžiausios metinės sumos, numatytos Europos prisitaikymo prie globalizacijos padarinių fondui, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį.Teikdama šį pasiūlymą panaudoti Fondo lėšas, Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 28 punktą, kad poreikį pasinaudoti Fondu ir reikalingą sumą suderintų su abiem biudžeto valdymo institucijomis. Komisija ragina biudžeto valdymo instituciją, kuri pirmoji tinkamu politiniu lygmeniu susitars dėl lėšų mobilizavimo pasiūlymo projekto, pranešti kitai biudžeto valdymo institucijai ir Komisijai apie savo ketinimus.Jeigu viena iš dviejų biudžeto valdymo institucijų nepritars, bus organizuojamas oficialus trišalis susitikimas.Komisija atskirai pateikia perkėlimo prašymą, siekdama į 2010 m. biudžetą įtraukti specialiuosius įsipareigojimų ir mokėjimų asignavimus, kaip nustatyta 2006 m. gegužės 17 d. tarpinstitucinio susitarimo 28 punkte.2010/0002 (NLE)PasiūlymasEUROPOS PARLAMENTO IR TARYBOS SPRENDIMASdėl Europos prisitaikymo prie globalizacijos padarinių fondo lėšų mobilizavimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo,atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[5], ypač į jo 28 punktą,atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[6], ypač į jo 12 straipsnio 3 dalį,atsižvelgdami į Europos Komisijos pasiūlymą[7],kadangi:(1) Europos prisitaikymo prie globalizacijos padarinių fondas (toliau – EGF) sukurtas teikti papildomą paramą atleistiems darbuotojams, kurie patiria žalą dėl esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.(2) EGF apimtis buvo išplėsta nuo 2009 m. gegužės 1 d. pateiktų paraiškų atžvilgiu, įtraukiant paramą darbuotojams, atleistiems iš darbo dėl pasaulinės finansų ir ekonomikos krizės.(3) 2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant metinės viršutinės 500 mln. EUR ribos.(4) 2009 m. rugsėjo 23 d. Lietuva pateikė paraišką mobilizuoti EGF lėšas dėl pastatų statybos sektoriuje atleistų darbuotojų. Paraiška atitinka finansinei paramai keliamus reikalavimus, kaip nustatyta Reglamento (EB) Nr. 1927/2006 10 straipsnyje, todėl Komisija siūlo skirti 1 118 893 EUR sumą.(5) Todėl EGF lėšos turėtų būti mobilizuotos finansinei paramai pagal Lietuvos pateiktą paraišką suteikti,PRIĖMĖ ŠĮ SPRENDIMĄ:1 straipsnis2010 finansinių metų Europos Sąjungos bendrajame biudžete Europos prisitaikymo prie globalizacijos padarinių fondas (EGF) mobilizuojamas siekiant skirti1 118 893 EUR įsipareigojimų ir mokėjimų asignavimų sumą.2 straipsnisŠis sprendimas įsigalioja [...] dieną nuo jo paskelbimo Europos Sąjungos oficialiajame leidinyje .Priimta BriuselyjeEuropos Parlamento vardu Tarybos varduPirmininkas Pirmininkas [1] OL C 139, 2006 6 14, p. 1.[2] OL L 406, 2006 12 30, p. 1.[3] OL L 167, 2009 6 29, p. 26.[4] SEC (2010) 21, 2010 1 18.[5] OL C 139, 2006 6 14, p. 1.[6] OL L 406, 2006 12 30, p. 1.[7] OL C […], […], p. […].


Svarbus teisinis pranešimas

|

52009PC0516

Pasiūlymas Europos parlamento ir Tarybos sprendimas kuriuo panaikinamas Tarybos sprendimas 79/542/EEB, sudarantis trečiųjų šalių arba jų dalių sąrašą ir nustatantis gyvūnų ir visuomenės sveikatos bei veterinarinio sertifikavimo reikalavimus, taikytinus importuojant į Bendriją tam tikrus gyvus gyvūnus ir jų šviežią mėsą  /* KOM/2009/0516 galutinis - COD 2009/0146 */

	[pic] | EUROPOS BENDRIJŲ KOMISIJA |Briuselis, 2009.10.7KOM(2009) 516 galutinis2009/0146 (COD)PasiūlymasEUROPOS PARLAMENTO IR TARYBOS SPRENDIMASkuriuo panaikinamas Tarybos sprendimas 79/542/EEB, sudarantis trečiųjų šalių arba jų dalių sąrašą ir nustatantis gyvūnų ir visuomenės sveikatos bei veterinarinio sertifikavimo reikalavimus, taikytinus importuojant į Bendriją tam tikrus gyvus gyvūnus ir jų šviežią mėsąAIŠKINAMASIS MEMORANDUMASŠiuo Europos Parlamento ir Tarybos sprendimo pasiūlymu panaikinamas 1976 m. gruodžio 21 d. Tarybos sprendimas 79/542/EEB, sudarantis trečiųjų šalių arba jų dalių sąrašą ir nustatantis gyvūnų ir visuomenės sveikatos bei veterinarinio sertifikavimo reikalavimus, taikytinus importuojant į Bendriją tam tikrus gyvus gyvūnus ir jų šviežią mėsą[1].Sprendimu 79/542/EEB nustatomos tam tikriems į Bendriją importuojamiems gyviems gyvūnams ir tų gyvūnų, įskaitant arklinius, šviežiai mėsai, išskyrus mėsos pusgaminius, taikomos veterinarinės sąlygos.Dėl esminių šios srities reguliavimo sistemos pakeitimų ir siekiant daugiau aiškumo ir teisinio saugumo, visos Sprendimo 79/542/EEB nuostatos išdėstytos [data] Komisijos reglamente (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai[2].Įsigaliojus minėtam reglamentui, Tarybos sprendimas 79/542EEB nustos galioti ir nebebus taikomas.Siekiant Bendrijos teisės aktų aiškumo ir skaidrumo, Sprendimas 79/542/EEB turėtų būti aiškiai panaikintas nuo tos dienos.2009/0146 (COD)PasiūlymasEUROPOS PARLAMENTO IR TARYBOS SPRENDIMASkuriuo panaikinamas Tarybos sprendimas 79/542/EEB, sudarantis trečiųjų šalių arba jų dalių sąrašą ir nustatantis gyvūnų ir visuomenės sveikatos bei veterinarinio sertifikavimo reikalavimus, taikytinus importuojant į Bendriją tam tikrus gyvus gyvūnus ir jų šviežią mėsąEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 37 straipsnį ir 152 straipsnio 4 dalies b punktą,atsižvelgdami į Komisijos pasiūlymą[3],atsižvelgdami į Europos ekonomikos ir socialinių reikalų komiteto nuomonę[4],atsižvelgdami į Regionų komiteto nuomonę[5],laikydamiesi Sutarties 251 straipsnyje nustatytos tvarkos[6],kadangi:(1) 1972 m. gruodžio 12 d. Tarybos direktyvoje 72/462/EEB dėl sveikatos ir veterinarinio patikrinimo problemų importuojant galvijus, avis, ožkas ir kiaules, šviežią mėsą ar jos produktus iš trečiųjų šalių[7] numatyta sudaryti sąrašą šalių arba jų dalių, iš kurių valstybės narės turi leisti importuoti tam tikrus gyvus gyvūnus ir tam tikrų gyvūnų šviežią mėsą.(2) Todėl priimtas 1976 m. gruodžio 21 d. Tarybos sprendimas 79/542/EEB, sudarantis trečiųjų šalių arba jų dalių sąrašą ir nustatantis gyvūnų ir visuomenės sveikatos bei veterinarinio sertifikavimo reikalavimus, taikytinus importuojant į Bendriją tam tikrus gyvus gyvūnus ir jų šviežią mėsą[8]. Tame sprendime nustatyti sanitariniai reikalavimai, taikytini importuojant į Bendriją gyvus gyvūnus, išskyrus arklinius, ir tų gyvūnų, įskaitant arklinius, šviežią mėsą, išskyrus mėsos pusgaminius. To sprendimo I ir II prieduose taip pat nustatyti trečiųjų šalių arba jų dalių, iš kurių į Bendriją galima importuoti tam tikrus gyvus gyvūnus ir jų šviežią mėsą, sąrašai ir veterinarijos sertifikatų pavyzdžiai.(3) Priėmus tą sprendimą, tam tikri nauji gyvūnų sveikatos ir visuomenės sveikatos reikalavimai buvo nustatyti kituose Bendrijos teisės aktuose, įskaitant 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą[9], ir 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją[10], 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos[11], 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus[12], 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles[13], ir 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių[14].(4) Šie Bendrijos teisės aktai sudaro naują šios srities reguliavimo sistemą, o Direktyva 72/462/EEB taip pat panaikinta Direktyva 2004/68/EB.(5) Direktyvos 2004/68/EB 20 straipsnyje numatyta, kad įgyvendinimo taisyklės, nustatytos remiantis pagal Direktyvą 72/462/EEB priimtais gyvų gyvūnų, mėsos ir mėsos produktų importą reglamentuojančiais sprendimais, inter alia , Sprendimu 79/542/EEB, galioja tol, kol jas pakeičia pagal naują reguliavimo sistemą patvirtintos priemonės.(6) Be to, 2004 m. balandžio 21 d. Europos Parlamento ir Tarybos direktyvos 2004/41/EB, panaikinančios tam tikras direktyvas dėl tam tikrų žmonėms skirtų gyvūninės kilmės produktų gamybos ir pateikimo į rinką maisto higienos ir sveikatos sąlygų[15], 4 straipsnio 3 dalyje numatyta, kad kol bus priimtos būtinos nuostatos, pagrįstos reglamentais (EB) Nr. 852/2004, (EB) Nr. 853/2004, (EB) Nr. 854/2004 ar Direktyva 2002/99/EB, toliau taikomos pagal Direktyvą 72/462/EB nustatytos įgyvendinimo taisyklės.(7) [data] Komisijos reglamente (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai[16][17], pateikiami veterinarijos sertifikatų reikalavimai ir kitos nuostatos, kuriais atsižvelgiama į naują reguliavimo sistemą ir kurie pakeičia Sprendimo 79/542/EEB nuostatas. Įsigaliojus minėtam reglamentui, Tarybos sprendimas 79/542EEB nustos galioti ir nebebus taikomas.(8) Siekiant Bendrijos teisės aktų aiškumo ir skaidrumo, Sprendimas 79/542/EEB turėtų būti aiškiai panaikintas nuo tos dienos,PRIĖMĖ ŠĮ SPRENDIMĄ:1 straipsnisSprendimas 79/542/EEB panaikinamas nuo ... [įrašyti [data] Komisijos reglamento (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai[18], paskelbimo datą + 20 dienų – buvęs EB sutarties 254 straipsnis. Turi būti užtikrinta, kad tas sprendimas būtų panaikintas nuo minėto reglamento įsigaliojimo dienos.]Nuorodos į panaikintą sprendimą laikomos nuorodomis į [data] Komisijos reglamentą (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai[19].2 straipsnisŠis sprendimas skirtas valstybėms narėms.Priimta BriuselyjeEuropos Parlamento vardu Tarybos varduPirmininkas Pirmininkas [1] OL L 146, 1979 6 14, p. 15.[2] [data] Komisijos reglamentą (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai , Komisija ketina priimti 2010 m. sausio mėn. (SANCO/4787/2009).[3] OL C […], […], p. […].[4] OL C […], […], p. […].[5] OL C […], […], p. […].[6] OL C […], […], p. […].[7] OL L 302, 1972 12 31, p. 28.[8] OL L 146, 1979 6 14, p. 15.[9] OL L 18, 2003 1 23, p. 11.[10] OL L 139, 2004 4 30, p. 321.[11] OL L 139, 2004 4 30, p. 1.[12] OL L 139, 2004 4 30, p. 55.[13] OL L 139, 2004 4 30, p. 206.[14] OL L 165, 2004 4 30, p. 1.[15] OL L 157, 2004 4 30, p. 33.[16] OL L […], […], p. […].[17] [data] Komisijos reglamentą (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai , Komisija ketina priimti 2010 m. sausio mėn. (SANCO/4787/2009).[18] [data] Komisijos reglamentą (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai , Komisija ketina priimti 2010 m. sausio mėn. (SANCO/4787/2009).[19] [data] Komisijos reglamentą (EB) Nr. XX/2010, kuriuo nustatomi trečiųjų šalių, teritorijų arba jų dalių, iš kurių į Bendriją leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai , Komisija ketina priimti 2010 m. sausio mėn. (SANCO/4787/2009).